CELEX: 32013R0735
Language: lv
Date: 2013-07-30 00:00:00
Title: Padomes Īstenošanas regula (ES) Nr. 735/2013 ( 2013. gada 30. jūlijs ), ar ko īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā

31.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 204/23
            
         PADOMES ĪSTENOŠANAS REGULA (ES) Nr. 735/2013
   (2013. gada 30. jūlijs),
   ar ko īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 101/2011 (2011. gada 4. februāris) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā (1), un jo īpaši tās 12. panta 1. punktu,
   tā kā:
   
               (1)
            
            
               Padome 2011. gada 4. februārī pieņēma Regulu (ES) Nr. 101/2011.
            
         
               (2)
            
            
               Ieraksti attiecībā uz trim personām Regulas (ES) Nr. 101/2011 I pielikumā iekļautajā fizisko un juridisko personu, vienību vai struktūru sarakstā būtu jāaizstāj un jānorāda jauni paskaidrojuma raksti saistībā ar viņu iekļaušanu sarakstā.
            
         
               (3)
            
            
               Attiecīgi būtu jāgroza Regulas (ES) Nr. 101/2011 I pielikums,
            
         IR PIEŅĒMUSI ŠO REGULU.
   1. pants
   Regulas (ES) Nr. 101/2011 I pielikumu groza tā, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2013. gada 30. jūlijā
      
         
            Padomes vārdā –
         
            priekšsēdētājs
         
         L. LINKEVIČIUS
      
   
   
      (1)  OV L 31, 5.2.2011., 1. lpp.
   
      PIELIKUMS
      Ierakstus attiecībā uz Regulas (ES) Nr. 101/2011 I pielikumā iekļautā fizisko un juridisko personu, vienību vai struktūru sarakstā esošajām turpmāk uzskaitītajām personām aizstāj ar šādiem ierakstiem:
      
                   
               
               
                  Vārds, uzvārds
               
               
                  Identifikācijas informācija
               
               
                  Pamatojums
               
            
                  1.
               
               
                  
                     Mohamed Ben Moncef Ben Mohamed TRABELSI
                  
               
               
                  Tunisijas pilsonis, dzimis Sabhā Lībijā 1980. gada 7. janvārī, Yamina SOUIEI dēls, uzņēmējsabiedrības vadītājs, precējies ar Inès LEJRI, adrese: Résidence de l’Étoile du Nord – suite B – 7th floor – apt. No 25 – Centre urbain du nord – Cité El Khadra – Tunis, NIK Nr. 04524472.
               
               
                  Persona, par kuru Tunisijas iestādes veic tiesas izmeklēšanu par līdzdalību valsts amatpersonas (bijušais Société Tunisienne de Banque vadītājs un bijušais Banque Nationale Agricole vadītājs) dienesta stāvokļa ļaunprātīgā izmantošanā, lai panāktu nepamatotas priekšrocības trešai personai un radītu zaudējumus administrācijai.
               
            
                  2.
               
               
                  
                     Fahd Mohamed Sakher Ben Moncef Ben Mohamed Hfaiez MATERI
                  
               
               
                  Tunisijas pilsonis, dzimis Tunisā 1981. gada 2. decembrī, Naïma BOUTIBA dēls, precējies ar Nesrine BEN ALI, NIK Nr. 04682068.
               
               
                  Persona, par kuru Tunisijas iestādes veic tiesas izmeklēšanu par valsts amatpersonas (bijušā prezidenta Ben Ali) nelikumīgu ietekmēšanu nolūkā gūt tiešu vai netiešu labumu citai personai, līdzdalību valsts amatpersonas (bijušā prezidenta Ben Ali) dienesta stāvokļa ļaunprātīgā izmantošanā, lai panāktu nepamatotas priekšrocības trešai personai un radītu zaudējumus administrācijai, kā arī par līdzdalību Tunisijas publisko līdzekļu piesavināšanās veikšanā, ko veikusi valsts amatpersona (bijušais prezidents Ben Ali).
               
            
                  3.
               
               
                  
                     Mohamed Slim Ben Mohamed Hassen Ben Salah CHIBOUB
                  
               
               
                  Tunisijas pilsonis, dzimis 1959. gada 13. janvārī, Leïla CHAIBI dēls, precējies ar Dorsaf BEN ALI, uzņēmējsabiedrības ģenerāldirektors, adrese: rue du Jardin – Sidi Bousaid – Tunis, NIK Nr. 00400688.
               
               
                  Persona, par kuru Tunisijas iestādes veic tiesas izmeklēšanu par valsts amatpersonas (bijušā prezidenta Ben Ali) nelikumīgu ietekmēšanu nolūkā gūt tiešu vai netiešu labumu citai personai un līdzdalību valsts amatpersonas dienesta stāvokļa ļaunprātīgā izmantošanā, lai panāktu nepamatotas priekšrocības trešai personai un radītu zaudējumus administrācijai.